open-index/open-wikipedia-markdown huggingface dataset:
Marleen Veldhuis

**Magdalena ”Marleen” Veldhuis** (s. 29. kesäkuuta 1979 Borne, Alankomaat) on alankomaalainen uimari ja entinen vesipalloilija. 

Veldhuis voitti Ateenan kesäolympialaisissa 2004 pronssia naisten 4&nbsp;×&nbsp;100 metrin vapaauintiviestissä. Joukkueessa uivat myös Inge de Bruijn, Inge Dekker ja Chantal Groot. Pekingissä 2008 Veldhuis ui ankkuriosuuden Alankomaiden voittaessa samassa lajissa kultaa. Lontoossa 2012 hän sai hopeaa 4&nbsp;×&nbsp;100 metrin vapaauintiviestissä ja pronssia 50 metrin vapaauinnissa.

Veldhuis on voittanut pitkän radan maailmanmestaruuden 4&nbsp;×&nbsp;100 metrin vapaauintiviestissä Roomassa 2009 ja Shanghaissa 2011. Lisäksi hänellä on kaksi MM-hopeaa ja neljä pronssia. Lyhyen radan MM-kilpailuissa hän on voittanut kultaa 50 metrin vapaauinnissa Indianapolisissa 2004, 4&nbsp;×&nbsp;100 metrin vapaauintiviestissä Shanghaissa 2006 sekä 100 metrin vapaauinnissa ja molemmissa vapaauintiviesteissä Manchesterissa 2008. Lisäksi hänellä on yksi hopea ja kaksi pronssia. 

Veldhuis voitti Euroopan-mestaruuden 50 ja 100 metrin vapaauinnissa sekä 4&nbsp;×&nbsp;100 metrin vapaauintiviestissä Eindhovenissa 2008. Lisäksi hänellä on pitkän radan EM-kilpailuissa neljä hopeaa ja neljä pronssia. Lyhyen radan EM-kilpailuissa hän on voittanut lukuisia mestaruuksia.

Veldhuisilla on nimissään 50 metrin vapaauinnin lyhyen radan maailmanennätys 23,35 Manchesterista vuodelta 2008. Hänellä oli aiemmin myös 50 metrin vapaauinnin pitkän radan ME, jota hän paransi kahdesti: hän ui 24,09 Eindhovenissa 2008 ja 23,96 Amsterdamissa 2009. 

## Lähteet
*Saavutukset swimrankings.net-sivustolla 
### Viitteet
Japanin Grand Prix 1999

**Japanin Grand Prix 1999** oli Formula 1 -sarjan osakilpailu, joka ajettiin Suzukan radalla Japanissa 31. lokakuuta 1999. Kilpailu oli kauden viimeinen ja sen voitti Mika Häkkinen, joka samalla varmisti itsellensä toisen maailmanmestaruutensa. Ferrari vei valmistajien mestaruuden. Vuoden 1996 maailmanmestari Damon Hill päätti uransa tähän kilpailuun.

## Tilanne ennen kilpailua
Japanin Grand Prix'ssa ratkesivat sekä kuljettajien että valmistajien mestaruudet. Kuljettajien puolella mestaruudesta taistelivat Eddie Irvine (pisteitä 70) ja Mika Häkkinen (pisteitä 66). Jos Häkkinen saisi neljä pistettä enemmän kuin Irvine, olisi Häkkinen mestari. Jos Häkkinen voittaisi ja Irvine olisi toinen, olisi heillä yhtä paljon pisteitä, mutta mestaruus menisi Häkkiselle suuremman voittojen määrän takia. Toinen tasatilan mahdollisuus olisi seuraava: Häkkinen sijoittuisi kolmanneksi (4 pistettä) ja Irvine jäisi pisteittä. Voittoja heillä olisi silloin yhtä paljon (molemmilla 4), samoin kuin toisiakin sijoja (molemmilla 2), mutta kolmansia sijoja olisi Häkkisellä 4 ja Irvinella 2. Jos Häkkinen taas jäisi pisteittä tai jos Häkkinen saisi vähemmän kuin neljä pistettä kurottua eroa kiinni, olisi Irvine mestari.

Valmistajien tilanne oli seuraava: Ferrarilla pisteitä 118 ja McLarenilla 114. Tasapisteissä mestaruus menisi McLarenille, koska sillä oli ennen kilpailua enemmän voittoja kuin Ferrarilla. Jos McLaren taas saisi enemmän pisteitä, olisi se mestari. Vastaavasti jos McLaren saisi kilpailusta alle neljä pistettä enemmän kuin Ferrari, olisi Ferrari mestari.

## Kilpailu

Kilpailun lähtö oli toisesta ruudusta lähteneen Häkkisen kannalta loistava. Hän ohitti lähes välittömästi paalupaikalta startanneen Michael Schumacherin, ja oli jo kaukana muista tultaessa ensimmäiseen mutkaan. Loistavan lähdön sai myös Prostin Olivier Panis, joka nousi sijalle kolme. Heinz-Harald Frentzen sai myös hyvän lähdön, mutta koska David Coulthardin lähtö epäonnistui, meni myös Frentzenin lähtö pilalle. Kilpailun ensimmäisellä kierroksella saatiin heti yksi keskeyttäjä, kun Alessandro Zanardi joutui jättämään kilpailun kesken sähkövian takia. Jo muutaman kierroksen jälkeen Häkkinen ja Michael Schumacher olivat onnistuneet ajamaan muilta karkuun.

Maaliin tultaessa kärkiautojen järjestyksissä oli tapahtunut pieniä muutoksia: Panis oli joutunut keskeyttämään ajettuaan 19 kierrosta ja Coulthard joutui keskeyttämään hydrauliikkavikaan ajettuaan 39 kierrosta. Häkkinen voitti kilpailun ja mestaruuden, mutta valmistajien mestaruus meni Ferrarille. Häkkinen ajoi kilpailun nopeimman kierroksen ajalla 1,41.319.

## Tulokset

## Lähteet
Hermetismi

**Hermetismi** on joukko filosofisia ja uskonnollisia liikkeitä, jotka perustuvat Hermes Trismegistoksen nimiin laitettuihin kirjoituksiin (ns. *[[Hermetica]]* tai *Corpus Hermeticum*). Kiinnostus kirjoituksiin heräsi uudelleen Italiassa 1500-luvulla. Kirjoitukset ovat vaikuttaneet erityisesti magian perinteisiin, ja suuri osa keskiajan ja nykyajan magiasta, esoteriasta ja New Agesta perustuu hermeettisiin teoksiin.

Hermes Trismegistoksen esitettiin olleen muinainen viisas, egyptiläinen pappi. Todellisuudessa kyse oli erilaisista juutalaisista, egyptiläisistä ja gnostilaisista kirjoituksista. Kaksi merkittävää hermeettistä kirjoitusta ovat *[[Poimandres]]* (eli *Poimander*), joka kertoo, kuinka ihmisen sielu voi saavuttaa matkansa päämäärän ja tulla jumalaiseksi, sekä niin sanottu *[[Smaragditaulu]]* (*Tabula Smaragdina*), jossa on esitetty vastaavuus kahden tason, mikro- ja makrokosmoksen (ihmisen maailman ja maailmankaikkeuden) välillä. Sen mukaan ihminen voi toisen tason tuntemalla vaikuttaa toiseen tasoon.

## Kirjallisuuden suuntaus
Kirjallisuudessa hermetismi oli 1920–1940-luvun italialaisen runouden suuntaus, jolle on ominaista moniselitteisyys, vaikeaselkoisuus ja hämäryys. Hermetistit kirjoittivat mystiikan sävyttämää runoutta, jossa korostuu sanojen musiikin, melodisuuden suggestiivinen voima. Hermetistit halusivat hylätä suuret aiheet, juhlavan saarnatyylin ja muun korkean retoriikan konkreettisen hyväksi. Paradoksaalisesti heidän tekstinsä usein kurkottavat metafyysiseen. Käsitteen hermetismi esitteli Francesco Flora teoksessaan *La poesia ermetica* (1936). Suuntauksen keskeisiä edustajia olivat Giuseppe Ungaretti (1888–1970), Salvatore Quasimodo (1901–1968), Eugenio Montale (1896–1981) ja Arturo Onofri (1885–1928), joiden esikuvana oli Charles Baudelairen ohella erityisesti Stéphane Mallarmé ja Paul Valéry.

## Lähteet
Tamilakam

**** (tamiliksi தமிழகம்) on tamilinkielinen sana, joka tarkoittaa *tamilien maata* tai *tamilien kotia*. Termillä on erilaisia merkityksiä:

*Vanhassa tamilissa termi viittasi koko **[[Muinainen tamilivaltio|muinaiseen tamilvaltioon]]**, erotuksena valtion sisällä olleista useista kuningaskunnista.
*Modernissa tamilissa sanaa käytetään yleensä toisena nimenä Intian **[[Tamil Nadu]]n** osavaltiolle.
*Akateemisessa kielenkäytössä sanaa käytetään joskus viittaamaan Tamil Nadun, Keralan ja Sri Lankan tamilialueiden muodostamaan kulttuuriseen kokonaisuuteen.
Toyota Hiace

**Toyota Hiace** on Toyotan vuodesta 1967 lähtien valmistama pakettiautomalli.

## Toyota Hiace I (1967–1977)

## Toyota Hiace II (1977–1982)

## Toyota Hiace III (H50, H60, H70; 1982–1989)

## Toyota Hiace IV (H100; 1989–2004)

## Toyota Hiace (XH10, XH20; 1995–2012)

## Toyota Hiace V (2004–)
Viidennen sukupolven Hiacea valmistetaan edelleen vuonna 2024 ja se on myynnissä esimerkiksi Japanissa, muualla Aasiassa sekä Etelä-Afrikassa. Mallia valmistetaan ainakin Malesiassa.

## Toyota Hiace VI (2019–)

## Pikkubussit
Hiacesta on saatavilla erilaisia pikkubussimalleja. Toyota tuo maahan tehdasbusseja kahdella eri varustelulla. Karumpaa DX-mallia myydään niin pitkällä kuin lyhyelläkin akselivälillä. Paremmin varustettu Executive-malli on ainoastaan lyhyenä versiona. Tehdasbussin lisäksi Hiacesta on saatavissa Suomessa verhoiltuja versioita, jotka ovat varsinkin takseina suosittuja.

## Hiacen maahantuonnin loppuminen
Toyota ilmoitti, että sen Hiace-mallisto ei täytä vuoden 2012 alusta voimaan astuvia Euro 5- ja törmäysnormeja Euroopassa. Tämä tarkoittaa käytännössä japanissa rakennetun Toyota Hiacen maahantuonnin loppumista Euroopan maissa. Vuonna 2012 Toyota ilmoitti että uusi Hiace tulee myyntiin huhtikuussa 2013 ja se on valmistettu yhteistyössä Groupe PSA:n kanssa. Hiacen seuraajan nimi on Toyota Proace.

## Lähteet

## Aiheesta muualla
Käki (elokuva)

**Käki** () on venäläinen elokuva vuodelta 2002. Tämä Aleksandr Rogožkinin ohjaama elokuva oli Neuvostoliiton hajoamisen jälkeen ensimmäinen Suomessa kaupalliseen levitykseen päätynyt venäläiselokuva.

Elokuvan nimi viittaa venäläisten sodan aikana tarkka-ampujista käyttämään nimitykseen, *kukuška*. Elokuvan pääosissa esiintyvät Anni-Kristiina Juuso, Ville Haapasalo ja Viktor Bytškov. 

## Juoni
Elokuva sijoittuu jatkosodan loppuvaiheeseen ja kertoo, kuinka kolmen eri taustan omaavan henkilön elämät kohtaavat. Alussa saksalaisessa asepuvussa kallioon kahlittu suomalaissotilas ja poliittiseksi vangiksi joutunut venäläissotilas löytävät kohtalon johdattelemana tiensä sotaleskeksi jääneen saamelaisnaisen luokse kauaksi kairaan. Alkaa mielenkiintoinen yhteiselo kolmen kielen, kulttuurien ja ennakkoluulojen maailmassa.

## Aiheesta muualla
* Film-o-holic.com 
* Käki (Kukushka; 3.10.2003) (MTVuutiset.fi)
* YleX - Arkisto - DVD & VHS: Käki (yle.fi)
Thaimaan lippu

**Thaimaan lippu** (, *Trikolori*) on Thaimaan kuningaskunnan tunnus. Se on otettu käyttöön 28. syyskuuta 1917. Lippu koostuu viidestä vaakaraidasta väreiltään ylhäältä alas punainen-valkoinen-sininen-valkoinen-punainen ja joista keskimmäinen sininen on kaksi kertaa niin leveä valkoinen tai punainen.(Esimerkiksi valkoinen on 50 mm niin sininen on  100mm)

Sen värit punainen, valkoinen ja sininen kuvaavat maan elinvoimaa (punainen), monarkkia (sininen) ja uskontoa (valkoinen).
Keskellä oleva sininen väri oli entisessä Thaimaan lipussa punainen, eikä lipussa ollut lainkaan sinistä väriä. Lipun värit symboloivat myös Thaimaan kuningaskuntaa.

## Aikaisemmat liput

Kuva:Flag of Thailand (Ayutthaya period).svg|Ayutthayan kuningaskunnan lippu 1351–1767
Kuva:Flag of Thailand (1782).svg|Siamin lippu 1782–1817
Kuva:Flag of Thailand (1817).svg|Siamin lippu 1817–1855
Kuva:Flag of Siam (1855).svg|Siamin lippu 1855–1916
Kuva:State Flag of Thailand (1916).svg|Siamin lippu 1916–1917


## Lähteet

## Aiheesta muualla
Brendon Urie

**Brendon Boyd Urie** (s. 12. huhtikuuta 1987 Las Vegas) on Panic! at the Disco -yhtyeen laulaja. Hän soittaa myös koskettimia, harmonikkaa, pianoa, urkuja, selloa, bassoa, rumpuja ja kitaraa. Uriella on neljän oktaavin tenorin ääniala. 

## Historiaa

Brendon Urie, nuorin perheen viidestä lapsesta, aloitti uransa kirkossa. Urie kävi koulua Palo Verden high schoolissa Las Vegasissa.

Viimeisen high school -vuotensa aikana Urie liittyi Panic! at the Discoon tavattuaan kitaratunnillaan Brent Wilsonin. Alun perin Urie oli vain yhtyeen kitaristi, mutta kun yhtyetoverit kuuli hänen lauluaan, he päättivät tehdä hänestä laulajan. Valmistumisen jälkeen Urien vanhemmat kannustivat häntä menemään collegeen, mutta hän päätti jatkaa musiikin parissa.

Yhtyetovereidensa lähtemisen jälkeen Brendon päätti pysyä yksin Panic! at the Discossa.
Ryan Ross

**George Ryan Ross III** (s. 30. elokuuta 1986 Las Vegas). Hän oli johtava kitaristi ja taustalaulaja yhtyeessä Panic! at the Disco. Ross oli merkittävä yhtyeelle, sillä hän on ainoa, joka oli tehnyt sanoitukset yhtyeensä albumille ''A Fever You Can't Sweat Out''. Alun perin Ross toimi yhtyeen laulajana, mutta hän luopui paikastaan antaessaan sen Brendon Urielle.

Rossin vanhemmat erosivat, kun hän oli 6-vuotias ja hänen isänsä kasvatti hänet. Isän juopottelut inspiroivat häntä kirjoittamaan kappaleet "Camisado" ja "Nails For Breakfast, Tacks For Snacks". 

Hän on soittanut myös kahdessa muussa yhtyeessä ennen P!ATD:ta; nämä olivat Pet Salamander ja The Summer League.

Brendon Urien lisäksi myös Ryan Rossin laulua kuullaan Panic! at the Discon albumilla *[[Pretty. Odd.]],* jonka kappaleiden sanoitukset Ross on pääasiassa kirjoittanut.

Ryan Ross lähti yhtyeestä Panic! at the Disco vuonna 2009, ja perusti Jon Walkerin kanssa yhtyeen The Young Veins. Ross on The Young Veinsin solisti-kitaristi ja myös sanoittaa kappaleet. The Young Veins on ollut tauolla vuodesta 2010.  

## Elämäkerta

### Musiikillinen alku (1988-2004)
Syntynyt Las Vegasissa, Nevadassa, Ross sai ensimmäisen kitaransa joululahjaksi hänen ollessaan 12-vuotias. Hän alkoi soittelemaan ystävänsä Spencer Smithin kanssa, joka sai rumpusettinsä samana jouluna. Ross ja Smith yhdessä soittivat suurimmaksi osaksi Blink-182 -kappaleita. Ross lauloi ja soitti kitaraa, Smith rummutti. Yhtyeen nimi oli alunperin Pet Salamander. Ross kirjoitti ensimmäisen kappaleensa sanat 14-vuotiaana.

He ryhmittyivät Brent Wilsonin sekä toisen pojan, Trevor Howellin kanssa. He tekivät yhdessä kappaleen, kunnes pojat tapasivat Brendon Urien ja perustivat yhdessä Panic! at the Discon.
BNT Kanal 1

**BNT Kanal 1** (**БНТ Канал 1**) on bulgarialainen valtiollinen televisiokanava. Se on vuonna 1959 perustetun Bulgarian kansallisen television (BNT) päätelevisiokanava. Kanavan päätoimipaikka sijaitsee Sofiassa.

BNT Kanal 1 lähettää uutisia, ajankohtais- ja viihdeohjelmia, dokumentteja, elokuvia jne. vuorokauden ympäri (24/7). Lain mukaan Bulgarian kansallisen television tulisi julkisena tiedotusvälineenä tuottaa laaja-alaisesti uutissisältöä ja ohjelmia julkisen palvelutehtävän mukaisesti. Ulkopuolisen näkemyksen mukaan BNT on toistuvasti epäonnistunut tässä, koska on maan hallitus kontrolloi BNT:n toimituksellista johtoa.

## Historia
Ensimmäinen lähetys oli 7. marraskuuta 1959, jolloin esitettiin suora lähetys juhlallisuuksista Sofiassa. Virallinen avaus tapahtui saman vuoden joulukuussa. Vuosien varrella kanava on toiminut eri nimillä: Българска телевизия (1959–1975), Първа програма на БТ (1975–1992) ja Канал 1 (1992–2008), kunnes se sai nykyisen nimensä БНТ 1. Vuonna 1977 televisio ja radio erotettiin, mutta ne yhdistettiin jälleen vuonna 1986. Vuodesta 1992 lähtien kanava on ollut osa Bulgarian kansallista televisiota.

## Ohjelmat
БНТ 1 on yleiskanava, jonka ohjelmisto sisältää uutisia, yhteiskunnallisia keskusteluohjelmia, bulgarialaisia ja ulkomaisia elokuvia ja sarjoja, urheilua sekä suoria lähetyksiä parlamentin istunnoista. Kanava näyttää myös Bulgarian jalkapalloliigaa, Mestarien liigaa, Euroopan- ja maailmanmestaruuskisoja sekä olympialaisia. Vuodesta 2013 lähtien kanava on lähettänyt ohjelmia HD-laadulla ja 16:9-kuvasuhteella.

Kanavan tunnettuja ohjelmia ovat mm. uutislähetys „По света и у нас“ (Maailmalla ja meillä), ajankohtaisohjelma „Панорама“, lastenohjelma „Лека нощ, деца!“ (Hyvää yötä, lapset!), aamuohjelma „Денят започва“ (Päivä alkaa), keskusteluohjelma „Референдум“, historiadokumentti „История БГ“, maatalousohjelma „Бразди“, terveysaiheinen „Здравето отблизо“, uskontoa käsittelevä „Вяра и общество“, myöhäisillan „Нощни птици“, kirjallisuusohjelma „Библиотеката“, ajankohtaisohjelma „Открито“ ja urheiluohjelma „Спортна треска“.

## Lähetys
Kanava lähettää ohjelmiaan analogisesti ja digitaalisesti (DVB-T) 20 pääaseman ja 700 toistinaseman kautta Bulgariassa. Lisäksi se on saatavilla kaapeli- ja satelliittitelevisiossa sekä internetissä. Digitaaliset lähetykset vaihtelevat alueittain (esim. Sofia 52, Varna 27, Burgas 55).

## Ulkoasu
Kanavan logot ovat vaihtuneet viisi kertaa vuodesta 1959 lähtien, viimeisin on ollut käytössä vuodesta 2018. Logojen ohella kanavalla on ollut erilaisia ikärajoitusmerkintöjä (esim. 14-vuotiaille punaisella neliöllä) ja kellotauluja, jotka ovat muuttuneet vuosien varrella. Nykyinen ilme on moderni ja tukee HD-lähetyksiä. 

## Lähteet

## Aiheesta muualla
* kanavan verkkosivut  (bnt.bg)
Jon Walker

**Jonathan "Jon" Jacob Walker** (s. 17. syyskuuta 1985 Illinois, Chicago, Yhdysvallat) on yhdysvaltalainen muusikko. Hän soitti bassoa Panic! at the Disco -yhtyeessä. Walker ei alun perin soittanut bändissä, vaan aluksi hän toimi vain yhtyeen vanhan jäsenen Brent Wilsonin tuuraajana. Keväällä 2006 Walkerista tuli yhtyeen virallinen basisti.

Kesäkuussa 2009 Jon Walker erosi Panic! at the Discosta ja perusti bändin The Young Veins, yhdessä Ryan Rossin kanssa.
Malesian Grand Prix 1999

**Malesian Grand Prix 1999** oli Formula 1 -sarjan osakilpailu, joka ajettiin 17. lokakuuta 1999 ensimmäisen kerran Sepangissa, Malesiassa. Kilpailun voitti Eddie Irvine, joka voitollaan siirtyi MM-sarjan johtoon. Voitto jäi Irvinen uran viimeiseksi. Kilpailu oli ensimmäinen Malesian Grand Prix.

Ferrarit hylättiin aluksi sääntöjenvastaisten ilmanohjaimien takia, mutta myöhemmin hylkäys kumottiin. Hylkäys ja Mika Häkkisen nousu kilpailun voittajaksi olisi tarkoittanut Häkkisen toisen maailmanmestaruuden varmistumista jo ennen kauden viimeistä osakilpailua.

## Tulokset

## Lähteet
Veliki Ustjug

**Veliki Ustjug** () on kaupunki Vologdan alueella Venäjällä, Suhona- ja Jugjokien yhtymäkohdassa. Kaupungissa on 28&nbsp;266 asukasta (2023).

Paikkakunnan ensimmäinen asutus oli Gledenin luostari. Kaupunki on mainittu kronikoissa ensi kertaa vuonna 1207, jolloin se kuului Vladimir-Suzdalin ruhtinaskuntaan. Kaupunki oli merkittävä kaupan keskus, mutta menetti merkitystään kun Suhonan merkitys kauppareittinä Kiinaan väheni, etenkin Suezin kanava aukeamisen 1869 myötä.

Veliki Ustjugin lähistöllä on venäläisen Joulupukin, Pakkasukon virallinen asuinpaikka. Kaupunkia on markkinoitu Pakkasukon kotina vuodesta 1998, joka on vaikuttanut kaupungin matkailutoiminnan kehittymiseen.

## Lähteet

## Aiheesta muualla
Spencer Smith

**Spencer James Smith** (1. syyskuuta 1987 Las Vegas, Yhdysvallat) on yhdysvaltalainen rumpali. Hän soitti vaihtoehtorock-yhtye Panic! at the Discossa.

## Historiaa
Spencer Smith ja yhtyekaveri Ryan Ross ovat olleet ystäviä viisivuotiasta asti. Kun he perustivat yhtyeen, Spencer pyysi luokkatovereitaan Brendon Urieta ja Brent Wilsonia liittymään kokoonpanoon.
Decathlon CMA CGM Team

**Decathlon CMA CGM Team** (UCI-tunnus DCT) on ranskalainen ammattilaispyöräilytalli, joka kilpailee UCI World Tour -tasolla. Suomalainen Jaakko Hänninen ajoi tallissa vuosina 2019–2024.

## Historia

Talli perustettiin vuonna 1992 nimellä *Chazal*. Vuonna 1996 nimeksi vaihdettiin *Petit Casino*. Vakuutusvälittäjä A2GR ryhtyi tallin sponsoriksi vuonna 1997 ja nimi muutettiin muotoon *Casino - A2GR Prévoyance*. Vuonna 2000 tallin nimi sai muodon *AG2R Prévoyance* ja vuosina 2008–2020 se tunnettiin nimellä *Ag2r-La Mondiale* ja 2021–2023 *AG2R Citroën Team*. Urheilutarvikkeiden jälleenmyyjä Decathlon tuli pääsponsoriksi 2024. Decathlon osti AG2R:n omistusosuuden vuonna 2025 ja tallin toiseksi pääsponsoriksi tuli ranskalainen konttilaivayhtiö CMA CGM kaudelle 2026.

Talli ei osallistunut vuoden 2005 UCI ProTourille, mutta se kutsuttiin osallistumaan joihinkin sarjaan kuuluviin kilpailuihin, kuten Pariisi–Nizza-ajoon ja Paris-Roubaix'hen. Lisäksi talli osallistui vuonna 2005 Ranskan ympäriajoon. Kaudeksi 2006 muun muassa Francisco Mancebo ja Christophe Moreau liittyivät talliin ja tämän myötä *AG2R* sai UCI ProTour -lisenssin, joka oli jäänyt vapaaksi Fassa Bortolo -tallin vetäydyttyä sarjasta. Lisenssistä oli kiinnostunut myös Comunidad Valenciana -talli, joka kuitenkin luopui siitä vapaaehtoisesti kun osoittautui, ettei tallin urheilujohtajalla Giancarlo Ferrettillä ollut riittäviä taloudellisia vakuuksia.

## Kauden 2026 joukkue
Lähde:

## Lähteet

## Aiheesta muualla
*AG2R cyclisme , virallinen sivusto
Digitaalipiano

**Digitaalipiano** on elektroninen soitin, joka pyrkii jäljittelemään akustista pianoa äänensä ja soittotuntumansa puolesta, joskus myös ulkonäöltään. Vaikka digitaalipianoja kutsutaan myös sähköpianoiksi, perinteinen sähköpiano on eri soitin.

Digitaalipianon ääni perustuu tallennettujen ääninäytteiden toistoon. Useimmat kuuntelijat eivät erota digitaalipianon ja akustisen pianon ääntä toisistaan. Digitaalipianoissa on useimmiten vasaramekanismi, joka tekee soittamisen saman tuntuiseksi kuin perinteisellä pianolla. Vasarat eivät digitaalipianossa kuitenkaan liity äänen tuottamiseen.

Digitaalipianolla on useita etuja akustiseen pianoon verrattuna. Niiden hinta on huomattavasti halvempi (mainittakoon kuitenkin, että myös digitaalipianoilla on melko laaja hintahaitari), sekä niiden koko ja paino ovat huomattavasti pienempiä. Digitaalipianot eivät myöskään tarvitse kallista viritystä ja lisäksi monissa digitaalipianoissa voidaan viritysjärjestelmä kätevästi valita erikseen useasta vaihtoehdosta. Myös digitaalipianon liitännät ovat kattavia; niissä on muun muassa linjaulostulo-, kuuloke- ja MIDI-liitäntä, eivätkä ne tarvitse mikrofonia äänen voimistamiseksi. Mikrofonien puuttuminen auttaa nauhoituksessa ja estää feedback-ongelman. Myös soitto-ominaisuuksissa on joitakin etuja, kuten mahdollisuus harjoitella hiljempaa äänenvoimakkuuden säädön ja kuulokeliitännän ansiosta. Digitaalipianosta on usein mahdollisuus myös valita erilaisten pianojen ääniä ja 
tämän lisäksi myös esimerkiksi äänen transponointi on usein mahdollista.

## Katso myös
* Syntetisaattori
TV Prima

**TV Prima** on tšekkiläinen televisiokanava. Kanava lähettää ohjelmia Prahasta. Se aloitti toimintansa vuonna 1992 ja lähetti silloin Prahassa ja Keski-Böömissä nimellä FTV Premiéra, myöhemmin nimellä Premiéra TV. Kanavalla on ollut toimilupa vuodesta 1994 ja luvan edellytyksenä on että myös alueelliset ja paikalliset ohjelmatuottajat saavat lähetysaikaa. Kanavan nimi on vuodesta 1997 ollut Prima televize. Vuonna 2003 kanavalle myönnettiin toimilupa 28. kesäkuuta 2018 asti. MTG osti kanavasta 50% syksyllä 2005.

## Lähteet

## Aiheesta muualla
* Priman kotisivut
Mick Cain

**Mick Cain** (s. 4. elokuuta 1978 Chicago) on yhdysvaltalainen näyttelijä. Hän aloitti televisiouransa sarjassa ''Kauniit ja rohkeat'', jonka jälkeen hänen televisiouransa oli siltä osin ohi. Hän on kihloissa *Kauniiden ja rohkeiden* Darlaa näytelleen Schae Harrisonin kanssa ja heillä on yhteinen lapsi.

## Aiheesta muualla
*
Pirunpesä (Hollola)

**Pirunpesä** on Hollolassa Tiirismaan luonnonsuojelualueella  Tiirismaan  televisio- ja radiomaston itäpuolella sijaitseva kalliohalkeama. 

Pesän ympärillä ovat 5–10 m korkeat paikoitellen pystysuorat seinämät. Pesässä on runsaasti  kalliosta rapautuneita kvartsiittilohkareita. Pesä ja ylempänä sijaitseva rotko ovat sammallajistoltaan erittäin arvokkaita. Alueella on runsaasti syviä suppia. 

Alueelle pääsee Tiirismaan radiomastolle kulkevaa tietä risteävän ulkoilureitin kautta,  tai Messilän kartanon lähellä sijaitsevan golfkentän läpi kulkevaa ulkoilureittiä pitkin 
(ulkoilureitti kulkee kentän länsireunalla väylien 4 ja 16 välistä). Edellä mainittujen  viitoitettujen reittien viimeiset kymmenet metrit ovat kivikkoisia. Talvisin ulkoilureiteillä on ladut. Rotkon pohjalle pääsy on ilman apuvälineitä hankalaa, joskin päätyjyrkänteisiin on asetettu pohjalle laskeutumista helpottavat puunrungot. Näkemisen arvoinen on myös halkeamaan kiilautunut kivenjärkäle.

## Historia
Kalliohalkeama on syntynyt yhteen Tiirismaan kallioperän heikkousvyöhykkeistä, jossa kiviaines on aikojen saatossa rakoillut ja rikkoutunut. Jääkauden loppuvaiheessa, noin 12 000 vuotta sitten, mannerjäätikön eteläreuna salpasi Tiirismaan kallioiden pohjoispuolelle jäätikön sulamisvedestä muodostuneen jääjärven. Pirunpesän rotko syntyi, kun jääjärven vesimassat purkautuivat kallion rikkonaisen kohdan kautta etelään vieden mukanaan irtonaisen kiviaineksen. Hieno aines kulkeutui virran mukana kauemmas, mutta suuremmat lohkareet kasautuivat louhikoksi uoman eteläiselle purkautumispaikalle. Tästä louhikosta paikka lienee saanut nimensä.

## Linnusto
Pirunpesän lähistöllä esiintyy mm. käpytikan lisäksi palokärki, pohjantikka, kehrääjä ja varpuspöllö. Lähellä olevalla Messilän golfkentällä on havaittu vihertävä harmaapäätikka.

## Muuta
Salpausselkä Geopark -ohjelma on julkaissut vapaasti jaettavan postikorttisarjan alueesta kunnittain. Yksi Hollolan kunnan postikorteista kuvaa kahta poikaa Pirunpesällä.

## Katso myös
*Tiirismaan luonnonsuojelualue

## Lähteet

## Aiheesta muualla
* Matkailu, nähtävyydet –  Pirunpesä  Hollolan kunta
* Tiirismaa Hämeen ympäristökeskus
* Kartta Kansalaisen karttapaikka
* Pirunpesällä kuvattu video (Youtube)
Italian vaakuna

**Italian vaakuna** on Italian tunnus lipun ja kansallishymnin ohella. Se on ollut käytössä 5. toukokuuta 1948 lähtien.

## Symboliikka
* Vaakunan teksti ”Repubblica Italiana” tarkoittaa *”Italian tasavalta”* italiaksi.
* Viisisakarainen tähti, pentagrammi, on Italian henkilöitymän Italia Turritan muinainen symboli. Se oli myös Italian kuningaskunnan tunnus vuodesta 1890.
* Hammaspyörä symboloi Italian perustuslain ensimmäistä artiklaa, jossa sanotaan: *”Italia on demokraattinen tasavalta, jonka perustukset ovat työssä.”* Se muistuttaa myös ”muurikruunua”, toista Italian symbolia.
* Oliivipuun oksa kuvaa tasavallan rauhantahtoisuutta, vedoten perustuslain 11. artiklaan.
* Tammenoksa kuvaa Italian kansan voimaa sekä kunniaa.

## Historia

Kun Italiasta tuli tasavalta, se tarvitsi uuden vaakunan. Vuonna 1946 käynnistettiin tästä julkinen kilpailu, jonka vaatimuksiin kuului, että poliittisten puolueiden tunnukset ovat kiellettyjä ja että vaakunan tulee sisältää Italian tähti. Voittaja oli Paolo Paschetto, ja vaakuna esiteltiin yleisölle helmikuussa 1947. Tämä versio ei kuitenkaan saanut yleisön hyväksyntää, joten järjestettiin toinen kilpailu. Voittajaksi selvisi taas Paolo Paschetto. Uuden vaakunan hyväksyi perustuslaista päättänyt kokous helmikuussa 1948 ja sen hyväksyi virallisesti käyttöön presidentti Enrico De Nicola.

## Entisiä vaakunoita


Kuva:Greater_coat_of_arms_of_the_Kingdom_of_Italy_(1870-1890).svg|Italian kuningaskunnan suuri valtakunnanvaakuna 1870–1890
Kuva:Coat_of_arms_of_the_Kingdom_of_Italy_(1890).svg|Italian kuningaskunnan vaakuna 1890–1929 ja 1943–1946
Kuva:Greater_coat_of_arms_of_the_Kingdom_of_Italy_(1929-1944).svg|Italian kuningaskunnan vaakuna fasistihallinnon aikana 1929-1943. Vaakunan leijonat korvattiin vitsakimpuilla.
File:Coat of Arms of the Italian Social Republic.svg|Italian sosiaalisen tasavallan vaakuna 1943–1945
Saattaja 762

**Saattaja 762** oli Suomen merivoimien saattaja.

## Valmistus
Moskovalainen Masinoimport tilasi 9. syyskuuta 1939 Wärtsilä Crichton-Vulcanilta Turusta neljä kookasta hinaajaa. Talvisodan alettua Suomen hallitus siirsi alukset nimiinsä. Ne laskettiin vesille huhtikuussa 1941 ja toimitettiin merivoimille keväällä 1942. Alus otettiin Suomen merivoimien palvelukseen elokuussa 1941.

## Palvelus
Se oli 1942-1944 saattajana osallistuen 1944 Suomenlahdella rannikkojoukkojen evakuointeihin. Alus ja sen kolme sisarta toimitettiin alkuperäiselle tilaajalleen sodan päätyttyä 26. lokakuuta 1944.

Alus liitettiin Neuvostoliiton laivastoon sähkömagneettisina miinanraivaajina. Se aseistettiin kahdella tykillä ja kahdella konekiväärillä ja alus palveli sodan loppuun miinanraivaajan ja tukikohtien suojaajina Suomenlahdella. Alus sai nimen *emtsts 71*. Sodan jälkeen alus riisuttiin aseista ja se toimitettiin siviiliin hinaajaksi.

## Lähteet
*
*
*

### Viitteet
ICC

**ICC** on lyhenne ainakin seuraavista asioista:

**International Color Consortium*, ICC-profiili, kuvatuotannossa käytettävän laitteen mitattu värintoistokyky
*Integration Competency Center, integraatiokompetenssikeskus, organisaatiossa oleva jaettu palvelu, joka hoitaa keskitetysti järjestelmäintegraatiotarpeet
*Kansainvälinen kauppakamari (*International Chamber of Commerce*)
*Kansainvälinen rikostuomioistuin (*International Criminal Court*)
*International Commerce Centre, pilvenpiirtäjä Hongkongissa
*Internationales Congress Centrum Berlin, kongressikeskus Berliinissä
*Inuit Circumpolar Council, inuiittiväestöä edustava kansainvälinen neuvosto
*International Cricket Council, kansainvälinen krikettiliittojen yhteisjärjestö
*Interstate Commerce Commission, Yhdysvalloissa vuosina 1887–1995 toiminut liikenneviranomainen
*Internet Chess Club, shakin pelaamiselle omistettu internetsivusto
David Thompson (jalkapalloilija)

**David Thompson** (s. 12. syyskuuta 1977 Birkenhead, Englanti) on englantilainen jalkapalloilija, joka edustaa Englannin Valioliigassa pelaavaa Boltonia. Hän on pelipaikaltaan keskikenttäpelaaja.

Vuodesta 2007 Boltonia edustanut Thompson on urallaan edustanut myös Liverpoolia, Swindon Townia, Coventrya, Blackburnia, Wigania ja Portsmouthia.

Debyyttinsä Valioliigassa 170-senttinen Thompson teki Liverpoolin paidassa 19. elokuuta 1996 2-0 voitto-ottelussa Arsenalia vastaan.

28. heinäkuuta 2006 Thompson allekirjoitti Portsmouthin kanssa vuoden sopimuksen.

Bolton allekirjoitti Thompsonin kanssa kauden loppuun saakka kestävän sopimuksen siirtoikkunan sulkeutumisen kynnyksellä 31. tammikuuta 2007.
Cinecittà

**Cinecittà** () on suuri elokuvastudio Roomassa, Italian pääkaupungissa. Studio on nykypäivän italialaisen elokuvateollisuuden keskus.

Cinecittàn perusti fasistisen Italian diktaattori Benito Mussolini vuonna 1937. Studio joutui liittoutuneiden pommittamaksi toisessa maailmansodassa. 1950- ja 1960-luvuilla studiolla kuvattiin useita amerikkalaisia suurtuotantoja, kuten 1959 valmistunut *[[Ben-Hur]]* ja 1963 valmistunut *[[Kleopatra (vuoden 1963 elokuva)|Kleopatra]]*.

1980-luvun taloudellisten vaikeuksien jälkeen Cinecittàssa on jälleen kuvattu useita menestyselokuvia sekä -televisiosarjoja. Elokuvaohjaaja Martin Scorsese valitsi sen elokuvansa *[[Gangs of New York]]* kuvauspaikaksi. Wes Andersonin ohjaama *[[Steve Zissoun vedenalainen maailma]]* on kuvattu siellä, kuten myös HBO:n televisiosarja *[[Rooma (televisiosarja)|Rooma]]*. 

Vuoden 1991 Eurovision laulukilpailu järjestettiin Cinecittàssa.

## Aiheesta muualla

* Viralliset sivut 
* RAI International: Cinecittà
Tampereen Palloilijat

**Tampereen Palloilijat** (TaPa) on vuonna 1921 perustettu tamperelainen urheiluseura. 

Kaudella 2019 TaPan miesten edustusjoukkue pelasi jalkapalloa Tampereen piirin Vitosessa sijoittuen sarjassa toiseksi, ja joukkue nousi Neloseen kaudeksi 2020. Jalkapallossa joukkue voitti SM-pronssia vuonna 1962. TaPan A-nuoret voitti nuorten SM:n 1957.

Jääkiekossa TaPa voitti Suomen mestaruuden vuonna 1931. Se oli ensimmäinen Tampereelle saatu jääkiekon Suomen mestaruus. Kaudella 1928 TaPa oli kolmas, mutta silloin ei virallisesti jaettu mitalia. TaPa pelasi Suomen historian ensimmäisessä seurojen välisessä jääkiekko-ottelussa, kun se kohtasi 15. tammikuuta 1928 paikallisvastustaja Pyrinnön.

## Jalkapallo
TaPa (Tampereen Palloilijat) oli pelannut jalkapalloa neljä kautta pääsarjatasolla. Vuonna 1968 se pelasi Suomensarjassa. TPallo (Tampellan Pallo) pelasi Maakuntasarjassa, jonka lohkossa se jäi toiseksi eikä noussut ylemmäksi. TaPa ja TPallo yhdistyivät kaudeksi 1969 TaPa:ksi (Tampellan Palloilijat), Seura sai Tampereen Palloilijoiden Suomen sarjan sarjapaikan. Tampereen Palloilijat -niminen seura poistui jalkapallon sarjatoiminnasta joksikin aikaa.  Tampellan Pallo oli puolestaan Tampellan Terän ja Tampereen Kalevan Pallo-Poikien fuusio edellisvuodelta. Tampellan Palloilijat ja TPV tekivät puolestaan syksyllä 1971 yhteistoimintasopimuksen. Tampellan Palloilijat pelasi Mestaruussarjassa vuosina 1972 ja 1973.Vuoden 1974 SM-sarjasta pudonneet TaPa ja Tampereen Ilves-Kissat fuusioituivat Tampereen Ilvekseen, jolloin Ilves otti jalkapallon jälleen täysipainoiseksi lajikseen. Ilves-Kissat ja TaPa jatkoivat myöhemmin toimintaansa alasarjoissa, ja Ilves-Kissat nousi kauden 2010 päätteeksi Miesten Kakkoseen.  

A-maajoukkueessa ovat tapalaisista pelanneet Matti Mäkelä, Rauno Kestilä, Pertti Mäkipää, Olli Rajala, Rauli Virtanen, Ralf Sjöberg, Reijo Kanerva, Matti Kannas ja Matti Pitko.

## Futsal
Futsalissa Tampereen Palloilijoiden miesten edustusjoukkue pelasi talvet 2015–2016 ja 2016–2017 futsal-nelosessa. Kevään 2017 päätteeksi TaPan miesten edustusjoukkue nousi futsal-kolmoseen, jossa se pelasi vuodet 2017–2020. Kaudella 2019–2020 TaPa voitti futsal-kolmosen lohkonsa ja nousi ensimmäistä kertaa historiansa aikana futsal-kakkoseen.

Seuran A-juniorit osallistuivat kausina 2015–2016 ja 2016–2017 futsalin U-21 SM-sarjaan.

## Jääkiekko
Tampereen Palloilijat on jääkiekon pääsarjan maratontaulukossa 34:s. Jääkiekossa TaPa on pelannut pääsarjatasolla viisi kautta.

### Suomen mestaruus 1931
* 1. kierros Tampereen Pyrintö - **TaPa** 4–5
* Välierä Turun Riento - **TaPa** 2–3 ja.
* Finaali **TaPa** - HJK 2–1

#### Mestarijoukkue
Abel Rantanen, Kai Sandsund, Tauno Silke, Risto Tiitola, Valter Tuomi, Reino Vaaja ja Kosti Virtanen. Päävalmentaja oli Niilo Tammisalo.

## Lähteet

* 
* 
* 

### Viitteet
Luettelo pisimmistä mäkihypyistä

Tämä **luettelo** kertoo **[[Mäkihyppy|mäkihypyn]] maailmanennätyksen kehittymisestä**, **kansallisista ennätyksistä** ja **pisimmälle kantaneista mäkihyppysuorituksista**.

## Maailmanennätyksen kehitys
### Miehet

### Naiset

## Kesämaailmanennätyksen kehitys
Maailmanennätyksen kehitys hypättäessä muovitetulla alastulorinteellä:

### Miehet

11. heinäkuuta 2018 Jurij Tepeš hyppäsi 154,0 metriä Burabay HS140 -mäestä, mutta kaatui hyppynsä.

### Naiset

21. elokuuta 2013 Sarah Hendrickson hyppäsi 148,0 metriä Schattenberschanze HS137 -mäestä ja 31. heinäkuuta 2018 Maren Lundby hyppäsi 149,0 metriä Granåsen W-123 HS140 -mäestä, mutta he kaatuivat hyppynsä.

## Tandem
Mäkihyppysuoritus jossa yhdellä suksiparilla hyppää kaksi hyppääjää.

## Pisimmät hypyt
Tämä on luettelo pisimmälle kantaneista mäkihyppy suorituksista. Tähdellä merkityt (*) ovat tai ovat olleet maailmanennätyksiä. Voimassa olevat kansalliset ennätykset on merkitty lihavoidulla. Kaatuneet suoritukset on merkitty punaisella taustavärillä.

### Miehet

Tilanne miesten osalta 20.2.2024 asti.

### Naiset
Kursiivilla on merkitty voimassa olevat kansalliset ennätykset lumelle hypättynä, jos se on kesällä hypättyä ennätystä lyhyempi suoritus. Hypyt muovitetulle alastulorinteelle on merkitty vihreällä taustavärillä.

Tilanne naisten osalta 20.2.2024 asti.

## Lähteet
*Skifliegen Weltrekordes skisprungfan.de 
*Personal best list – Men (pdf) skisprungschanzen.com 
*Personal best list – Ladies (pdf) skisprungschanzen.com 
*Personal best list – Ladies (1.12.2016) (pdf) skisprungschanzen.com 
*http://www.planica.info/index.php?i=22&l=3 
*Kevään 2008 Planican kilpailujen tulokset FIS:n sivuilla  

### Viitteet
Kuivakäymälä

**Kuivakäymälä** on käymälä, jossa jätöksiä ei huuhdota vedellä, vaan ne kerääntyvät astiaan, säiliöön, kasaan tai kuoppaan. Jätökset voidaan jatkokäsitellä eri tavoilla: ne voidaan esimerkiksi kompostoida, siirtää pois tai kuivata. Haja-asutusalueilla, esimerkiksi kesämökeillä, joissa ei ole viemäröintiä, kuivakäymälät ovat yleisiä ja sijaitsevat usein erillisessä rakennuksessa, jolloin niitä kutsutaan ulkokäymälöiksi eli huusseiksi.

## Yleistä

Kuivakäymälä voi sijaita sisällä tai ulkona, ja se voi olla tyypiltään esimerkiksi pakastava, kompostoiva tai tuhkaava käymälä. Kuivakäymälä voi toimia myös virtsan ja ulosteen istuinerottelulla tai jälkierottelulla. Istuinerottelussa virtsa kerätään säiliöön heti kuivakäymälän istuimessa, jonka jälkeen sitä voidaan käyttää esimerkiksi lannoitteena. Jälkierottelussa puolestaan virtsa ja uloste sekoittuvat ensin yhteen kompostisäiliöön, jossa ne erotellaan esimerkiksi välipohjalla tai siivilärakenteella. 

Kuivakäymälän kannalta tärkeitä ominaisuuksia ovat viihtyvyys, hajuttomuus sekä siivoamisen ja tyhjentämisen helppous. Lisäksi kuivakäymälät auttavat vähentämään jätevesien aiheuttamaa ongelmaa, sillä ne kuormittavat huomattavasti vähemmän ympäristöä kuin vedellä toimivat käymälät, ja se on huomattavasti edullisempi, ympäristöystävällisempi ja helpompi vaihtoehto kuin vesivessa. 

Kuivakäymälän valintaan vaikuttavia tekijöitä ovat muun muassa sen sijainti riippuen, sijaitseeko kuivakäymälä ulkona vai sisällä. Sisäkuivakäymälän kannalta tärkeitä seikkoja on sisätilojen olosuhteet, mm. viemäröinnin, tuuletuksen, ilmanvaihdon, veden kanavoinnin, käymäläjätteen varastoinnin ja sähkön tilanne, kun taas ulkokäymälää valitessa on syytä ottaa huomioon muun muassa viemäröinti ja etäisyys muihin tontteihin.

### Kuivakäymälätyyppejä
* Erotteleva kuivakäymälä
* Kemiallinen käymälä
* Kompostikäymälä
* Pakastava käymälä
* Tuhkaava käymälä

## Ominaisuudet

Kuivakäymälät ovat suunnittelultaan ja rakenteeltaan erilaisia. Usein niillä on kuitenkin seuraavia ominaisuuksia:
* Erillään pääkulkuteistä hajuhaittojen minimoimiseksi mutta kuitenkin tarpeeksi lähellä helpon käytettävyyden varmistamiseksi.
* Läntisissä kulttuureissa kuivakäymälässä on ainakin yksi istuimellinen reikä. 
* Itämaisissa kulttuureissa on usein reikä lattiassa, jonka ylle käyttäjä kyykistyy. 
* Kuivakäymälässä käytetään yleensä vessapaperia. Myös erilaiset puiden lehdet olivat yleisesti käytössä ennen paperin yleistymistä.

## Katso myös
* Ulkokäymälä
* Käymäläseura Huussi
* WC

## Lähteet

## Kirjallisuutta

* Barlow, Ronald S.: *The Vanishing American Outhouse*, Windmill Publishing 1992. .
* Kero, Esa & Seppovaara, Juhani: *Huussi*, RAK 1994.  (sid.).
* Lilja, Raimo & Hyttinen-Lilja, Marianne: *Kompostikäymälän rakentaminen ja käyttö*, Suomen luonnonsuojeluliitto 1991.  (nid.).
* Malkki, Sirkka: *Kompostikäymäläopas*, Työtehoseura 1995.  (nid.).
* 

## Aiheesta muualla
Abyssic Hate

**Abyssic Hate** oli australialainen yhden miehen black metal -yhtye, jonka perusti Shane Rout vuonna 1993. Häneltä on julkaistu vain yksi studioalbumi, mutta Abyssic Haten historiasta löytyy seitsemän muutakin julkaisua. Ainokainen albumi, *[[Suicidal Emotions]]*, on yleensä luokiteltu yhdeksi depressiivisen black metallin tärkeimmäksi teokseksi. Taannoin  hän julkaisi kokoelman vanhoista demoista ja muista harvinaisuuksista.

Nimensä Abyssic Hate sai Darkthronen kappaleesta "In the Shadow of the Horns".

Yhtyeen perustaja Shane Rout Kuoli 8.3.2026

## Diskografia

**Studioalbumit**
*

**EP:t**
*

**Split-albumit**
*

**Kokoelma-albumit**
*
*

**Demot**
*
*
*
*

## Lähteet

## Aiheesta muualla
* Virallinen sivusto  
* 
*
Zygmunt Bauman

**Zygmunt Bauman** (19. marraskuuta 1925 Poznań – 9. tammikuuta 2017 Leeds, Britannia) oli puolanjuutalaissyntyinen sosiologi, joka tunnetaan erityisesti holokaustin merkityksen tulkinnasta suhteessa moderniin sekä postmodernin konsumerismin tutkimuksesta.

Bauman syntyi Poznańissa mallistuneeseen puolanjuutalaiseen perheeseen. Baumanin perhe pakeni Neuvostoliittoon Saksan vallattua Puolan 1939. Bauman palveli sodan aikana puna-armeijan puolalaisessa divisioonassa ja sai 1945 urhoollisuusristin.

Bauman palasi sodan jälkeen Puolaan ja valmistui sosiologiksi Varsovan yliopistosta, jossa hän työskenteli vuoden 1968 antisemitistiseen kampanjaan asti. Sen yhteydessä hänet erotettiin virastaan, ja hän opetti sen jälkeen hetkellisesti Israelissa, Tel Avivissan ja Haifassa. Bauman muutti Britanniaan 1971 ja toimi Leedsin yliopiston sosiologian professorin vuoteen 1990.

Bauman kirjoitti useita teoksia, joista arvostetuimmat ovat *Modernity and the Holocaust* (1989) ja *[[Notkea moderni]]* (2000). Ensin mainitussa hän väitti, että modernin teolliset ja byrokraattiset mallit tekivät holokaustin kuviteltavissa olevaksi ja teollisuuden koneisto sen mahdolliseksi toteuttaa. *Notkeassa modernissa* Bauman puolestaan tutki kulutukseen perustavan talouden vaikutuksia sekä sosiaalisten instituutioiden katoamista ja globalisaation kasvua.

## Suomennetut teokset
* 
* 
* 

## Lähteet

## Aiheesta muualla
* Sosiologi Zygmunt Bauman on kuollut, Yle.fi 10.1.2017 (muistokirjoitus)
* Riikka Jokinen ja Tuomo Kokkonen: Zygmund Baumanin haastattelu. *niin & näin* 3/1997, 44–48.
* Matti T. Amnell: Zygmunt Baumanin postmodernismin paradoksisuus. Esitelmä käytännöllisen filosofian jatkoseminaarissa 2001.
Hollolan kotiseutumuseo

**Hollolan kotiseutumuseo** sijaitsee Hollolan kirkonkylän keskustassa keskiaikaisen kivikirkon läheisyydessä. Museoon kuuluu esinemuseo ja 200 metrin päässä sijaitseva talomuseoalue.  Esinemuseossa on kaksi kerrosta, joista ensimmäisessä kerroksessa on sota-ajasta kertovaa näyttely. Museo on auki kesäisin. 

## Lähteet
Järjestetty pari

Matematiikassa **järjestetty pari** on kahden alkion joukko, missä kummastakin alkiosta voidaan sanoa, onko se ensimmäinen vai jälkimmäinen joukon jäsen. Toisinaan tavallista kahden alkion joukkoa *{a,b}* kutsutaan **järjestämättömäksi pariksi**. Järjestettyä paria, jonka ensimmäinen alkio on *a* ja toinen *b* merkitään (*a*,*b*). 

Merkintä (*a*,*b*) voi tarkoittaa myös reaalilukujen avointa väliä \{x\in\mathbb{R}:a. Jos asiayhteydestä on mahdollista sekoittaa järjestetty pari ja reaalilukuväli keskenään, voidaan reaalilukuvälille käyttää merkintää *]a,b[* tai järjestetylle parille merkintää \langle a,b\rangle.

## Määritelmä
Järjestetty pari *(a,b)* on joukko **. Järjestetylle parille on voimassa *(a,b)=(c,d)* jos ja vain jos *a=c* ja *b=d*.

## Katso myös
* Binäärijärjestelmä

## Lähteet

## Kirjallisuutta
*
Strictly 4 My N.I.G.G.A.Z...

**Strictly 4 My N.I.G.G.A.Z...** on Tupac Shakurin toinen soololevy, joka ilmestyi vuonna 1993. Albumi oli hänen läpimurtonsa artistina ja myi platinaa mm. onnistuneen, naisille omistetun hittisinglen "Keep Ya Head Up" avustuksella. Albumilla vierailee useita rap-musiikin legendoja kuten Ice Cube, Ice-T ja Naughty By Nature ryhmän keulahahmo Treach.

## Kappalelista

## Samplet

**Holler If Ya' Hear Me** 
*"Atomic Dog" by George Clinton
*"Get Off Your Ass And Jam" by Funkadelic
*"Do It Any Way You Wanna" by People's Choice
*"I Heard It Through the Grapevine" by Roger Troutman
*"Rebel Without a Pause" by Public Enemy
**Point The Finga**
*"Warm It Up" by Kris Kross
**Pac's Theme** 
*"Don't Worry If There's A Hell Below (We're All Gonna Go)" by Curtis Mayfield
*"Snatch It" by Buddy Guy
**Last Wordz** 
*"Holy Ghost" by Bar-Kays
*"Better off Dead" by Ice Cube
**Souljahs Revenge** 
*"The Payback" by James Brown
*"Sing A Simple Song" by Sly & The Family Stone
**Peep Game** 
*"Don't Change" by Curtis Mayfield
*"JD's Gaffilin', Pt. 2" by Ice Cube
*"Sing A Simple Song" by Sly & The Family Stone
**Keep Ya Head Up** 
*"Ooh Child" by Five Stairsteps
*"How Do We Keep The Music Playing" by James Ingram
*"Be Alright" by Zapp
**The Streetz R Death Row** 
*"Synthetic Substitution" by Melvin Bliss
*"You're The One I Need" by Barry White
*"Us" by Ice Cube
**I Get Around** 
*"The Ladder" by Prince
*Bumpin' Bus Stop" by Thunder & Lightning
*"I Can Make You Dance" by Zapp
*"Computer Love" by Zapp
**Papa'z Song** 
*"Soul Shadows" by Bill Withers
**Guess Whos back**
*"Murder Rap" by Above the Law

## Albumin singlet

*Kappaleen "I Get Around" A-puolella mukana myös kappale "Nothing But Love".

## Albumin listasijoitukset

## Single listasijoitukset

## Musiikkivideot

* Holler If Ya' Hear Me
* Keep Ya Head Up
* I Get Around
* Papa'z Song

## Lähteet
Manic Frustration

**Manic Frustration** on chicagolaisen Trouble-yhtyeen viides albumi. Vuonna 1992 julkaistu albumi nauhoitettiin Indigo Ranch Studiosilla Malibussa. Tyyliltään albumin paino on 1960–1970-lukulaisessa psykedeelisessä rockissa. The Beatles -vaikutteet kävivät ilmi erityisesti kappaleesta ”Hello Strawberry Skies”. Yhtyeen edelliseen albumiin verrattuna *Manic Frustration* on aavistuksen raskaampi, mutta doom metal -vaikutteet ovat vähäisempiä. Kappaleista ”Memory’s Garden” ja ”Come Touch the Sky” kuvattiin musiikkivideot, jotka näkyivät MTV:llä varsinkin yhtyeen esiintyessä alankomaalaisilla Dynamo Open Air -festivaaleilla. Sekä *Manic Frustration* että sitä edeltänyt *Trouble* saivat mediassa ylistäviä arvosteluja, mutta albumi ei käynyt kaupaksi huonon mainostuksen vuoksi.

## Kappaleet
#
#
#
#
#
#
#
#
#
#
#

## Kokoonpano
* Eric Wagner – ­laulu
* Rick Wartell –­ kitara
* Bruce Franklin –­ kitara
* Ron Holzner –­ basso
* Barry Stern – rummut

## Arviot
* Allmusic: 

## Lähteet

## Aiheesta muualla
* 
*
Kirsty Coventry

**Kirsty Coventry** (s. 16. syyskuuta 1983 Harare) on zimbabwelainen uimari ja kaksinkertainen olympiavoittaja. Hän on  Kansainvälisen olympiakomitean puheenjohtaja vuodesta 2025. Hän on toiminut vuodesta 2018 myös Zimbabwen nuoriso-, urheilu- ja taideministerinä.

## Urheilu-ura
Sydneyn olympialaisissa 2000 kilpaillessaan Coventry oli vielä lukiolainen, mutta selvisi silti välieriin ensimmäisenä zimbabwelaisuimarina kautta aikojen. Sen vuoksi hänet valittiin Zimbabwen vuoden naisurheilijaksi.

Coventry voitti Ateenan olympialaisissa 2004 kultaa 200 metrin selkäuinnissa, hopeaa 100 metrin selkäuinnissa ja pronssia 200 metrin sekauinnissa. Coventryn kultamitali oli Zimbabwen toinen olympiakultamitali. Ensimmäinen tuli Moskovasta 1980 naisten maahockeystä.

Vuonna 2005 Coventry voitti Montrealin pitkän radan MM-kisoissa kultaa 100 ja 200 metrin selkäuinneissa sekä hopeaa 200 ja 400 metrin sekauinneissa. Hän nosti yksin Zimbabwen mitalitilastossa yhdeksännelle sijalle. Vuoden 2007 Melbournen MM-kisoissa hän saavutti hopeaa 200 metrin selkä- ja sekauinneissa. 

Pekingissä 2008 Coventry voitti kolme hopeaa ja yhden kullan. Hän hävisi Stephanie Ricelle sekä 200 että 400 metrin sekauinnissa. Lisäksi 100 metrin selkäuinnissa Coventry jäi hopealle Natalie Coughlinin vietyä kultaa. Kolmen hopean jälkeen Coventry puolusti 200 metrin selkäuinnin olympiakultaa onnistuneesti. Hän voitti kullan maailmanennätysajalla jättäen entisen ennätysnaisen Margaret Hoelzerin toiseksi.

Coventry voitti Rooman MM-kilpailuissa 2009 kultaa 200&nbsp;metrin selkäuinnissa maailmanennätysajalla 2.04,81. Lisäksi hän sai hopeaa 400&nbsp;metrin sekauinnissa.

Coventry kilpaili vielä olympialaisissa 2012 ja 2016.

Coventryllä on ollut hallussaan 200 metrin sekauinnin maailmanennätys lyhyeltä radalta sekä 200 metrin selkäuinnin maailmanennätys pitkältä ja lyhyeltä radalta.

## Politiikassa ja urheilujohtajana
Kirsty Coventry valittiin Lontoon vuoden 2012 kisojen aikana KOK:n urheilijajäseneksi seuraavaksi kahdeksaksi vuodeksi.

Coventry valittiin 2018 Zimbabwen nuoriso-, urheilu- ja taideministeriksi Emmerson Mnangagwan hallintoon. Hänen aikanaan Zimbabwessa on kehitetty ruohonjuuritason urheilutoimintaa, mutta hän on saanut kritiikkiä osallistumisestaan ihmisoikeuksia rikkovaan hallintoon. Afrikan jalkapalloliitto kielsi vuonna 2020 Zimbabwen järjestämästä maaotteluita maassa vaarallisten stadionien takia. Coventry ei kuitenkaan ole tehnyt asian puolesta mitään, ja lisäksi hän on saanut kritiikkiä valtion varojen käytöstä. Pariisin olympialaisissa Zimbabwen delegaatiossa oli yhdeksän urheilijan tukena 74 ihmistä.

Coventry valittiin KOK:n puheenjohtajaksi maaliskuussa 2025. Coventry on ensimmäinen nainen ja ensimmäinen afrikkalainen, joka on valittu KOK:n johtoon. Hän on suhtautunut positiivisesti venäläisten ja valkovenäläisten urheilijoiden osallistumiseen olympiakisoihin.

## Lähteet
ORC

**ORC Club** on kansainvälinen kilpapurjehduksessa käytetty tasoitusjärjestelmä, joka ei ole riippuvainen tilastoista kuten LYS vaan pelkästään veneen teknisistä mitoista, joten se on helppo muodostaa veneestä riippumatta esimerkiksi uusille ja harvinaisille yksirunkoisille purjevenemalleille.
Aikahyvitykset lasketaan kansainvälisen avomeripurjehdustoimikunnan 'The Offshore Racing Council (ORC)' nopeusarviointiohjelmalla 'ORC Velocity Prediction Program (VPP)'. Mittakirjan hakemuslomakkeen tiedot veneen omistaja voi selvittää ja mitata itse tai pyytää mittamiehen avukseen. Puuttuvat mittatiedot lasketaan ohjelmallisesti oletusarvoina, jotka ovat joidenkin mittojen osalta hieman.

## Aiheesta muualla
*http://www.orc.org/
*http://www.avomeripurjehtijat.fi/index.ph?option=com_wrapper&Itemid=30
Alan McGee

**Alan McGee** (s. 29. syyskuuta 1960, Glasgow, Skotlanti) on skotlantilainen levy-yhtiömoguli. Entinen rautatietyöläinen McGee perusti Dick Greenin ja Joe Fosterin kanssa Creation Recordsin 1983 ja johti sitä aina vuoteen 1999 saakka. Tunnetuksi McGee tuli erityisesti Creationille levyttäneen Oasis-yhtyeen massiivisen menestyksen myötä.

Myöhemmin McGee mm. johti omaa Poptones-yhtiötään, jonka tunnetuimpia yhtyeitä ovat muun muassa Dirty Pretty Things, The Charlatans ja The Hives.
Täältä tullaan Venäjä

**Täältä tullaan Venäjä** on Hassisen Koneen esikoisalbumi vuodelta 1980. Levyn myynti ylitti kultarajan. Kappaleista suosituimmaksi muodostui ”Rappiolla”. Albumin nimi on mukaelma Tapio Suomisen elokuvan *[[Täältä tullaan elämä!]]* (1979) nimestä. Albumi äänestettiin Suosikki-lehden äänestyksessä vuoden suosituimmaksi albumiksi.

## Kappaleet
# 
# 
# 
# 
# 
# 
# 
# 
# 
# 
# 
# 
# 

**Vuoden 2004 remasteroitu CD**
# 
# 

## Kokoonpano
* Ismo Alanko – laulu, kitara
* Reijo Heiskanen – kitara, taustalaulu
* Jussi Kinnunen – basso, taustalaulu
* Harri Kinnunen – rummut

## Arvostelut
* Soundi (03/2004): 

## Singlet

### Hassisen kone
# 
# 

Kappale 'Hassisen kone' on eri versio kuin albumilla. Kolumbia orkesteri on kirjoitettu singlessä muotoon 'Kolumpia orkesteri'.

### Rappiolla
# 
# 

Single on julkaistu alun perin jukebox-käyttöön.

## Lähteet
*Ismo Alanko.com
*Hassisen Kone
*Suomen äänitearkiston tietokanta 
*Pokon Rekordsin sivustot 

### Viitteet